ਉਲਸੂਰ ਝੀਲ
ਉਲਸੂਰ ਝੀਲ ਜਾਂ ਹਲਾਸੂਰੂ ਝੀਲ, ਬੰਗਲੌਰ ਦੀਆਂ ਸਭ ਤੋਂ ਵੱਡੀਆਂ ਝੀਲਾਂ ਵਿੱਚੋਂ ਇੱਕ ਹੈ। ਇਹ ਝੀਲ ਸ਼ਹਿਰ ਦੇ ਪੂਰਬੀ ਪਾਸੇ ਪੈਂਦੀ ਹੈ। ਇਸਦਾ ਨਾਮ ਉਸ ਇਲਾਕੇ ਦੇ ਨਾਮ ਤੋਂ ਲਿਆ ਗਿਆ ਹੈ ਜਿਥੇ ਇਹ ਪੈਂਦੀ ਹੈ, ਅਰਥਾਤ, ਹਲਾਸੁਰੂ, ਐਮਜੀ ਰੋਡ ਦੇ ਨੇੜੇ। ਇਹ ਝੀਲ 124 ਏਕੜ ਵਿੱਚ ਫੈਲੀ ਹੋਈ ਹੈ ਅਤੇ ਇਸ ਝੀਲ ਦੇ ਵਿੱਚ ਕਈ ਟਾਪੂ ਵੀ ਹਨ। ਭਾਵੇਂ ਇਹ ਝੀਲ ਕੇਂਪੇ ਗੌਦਾਸ ਦੇ ਸਮੇਂ ਦੀ ਹੈ ਪਰ ਮੌਜੂਦਾ ਝੀਲ ਬੰਗਲੌਰ ਦੇ ਤਤਕਾਲੀ ਕਮਿਸ਼ਨਰ ਲੇਵਿਨ ਬੈਂਥਮ ਬੋਰਿੰਗ ਵੱਲੋਂ ਬਣਾਈ ਗਈ ਸੀ। ਝੀਲ ਦਾ ਇੱਕ ਹਿੱਸਾ ਮਦਰਾਸ ਇੰਜੀਨੀਅਰ ਸਮੂਹ ਵੱਲੋਂ ਨਿਯੰਤਰਿਤ ਕੀਤਾ ਜਾਂਦਾ ਹੈ, ਅਤੇ ਬਾਕੀ ਦਾ ਬ੍ਰੂਹਤ ਬੈਂਗਲੁਰੂ ਮਹਾਨਗਰ ਪਾਲੀਕੇ ਵੱਲੋਂ । ਇਹ ਝੀਲ ਕਈ ਤਰ੍ਹਾਂ ਦੇ ਪ੍ਰਦੂਸ਼ਣ ਨਾਲ ਹੋਣ ਵਾਲੇ ਖਤਰਿਆਂ ਦੇ ਅਧੀਨ ਸੀ।